28/04/2017 | Administración LocalMunicipal
Malpica de Bergantiños
Secretaría
Resolución Alcaldía: execución subsidiaria por incumprimento de orde de execución de limpeza de finca

De conformidade co disposto no artigo 44 da Lei 39/2015 de 1 de outubro de Procedemento Administrativo Común das Administracións Públicas, ignorándose o domicilio actual de DONA MARÍA SOCORRO ABELENDA RODRÍGUEZ ( despois de ser devolta polo servizo de correos notificación dunha resolución anterior practicada por este Concello, indicando que resultaba descoñecida), se procede a efectuar a notificación da Resolución de Alcaldía número 164/2017 que a continuación se transcribe mediante publicación do presente anuncio no Boletín Oficial do Estado (artículo 44.1) e potestativamente mediante anuncio no BOP de A Coruña “RESOLUCIÓN ALCALDÍA Asunto: Execución subsidiaria por incumprimento de orde de execución de limpeza de finca. ANTECEDENTES máis relevantes 1. Con data de 07.01.2015 (R. E. nº27) recíbese no Concello escrito de queixa formulado ante o Onditz Lucia Marina Strugari Perez de Arriba para denunciar que hai unha finca no medio do pobo de Buño chea de maleza, que xera preocupación pola xente que poida entrar na casa e por riscos de incendio.2. En data de 28.01.2015 emítese informe técnico onde se indica que “a finca encóntrase pechada, en estado de abandono cunha gran masa de maleza que a fai certamente impenetrable. Así mesmo constátase a existencia dun edificio no habitado, cunha idade polo menos de 80 anos, e un avanzado estado de deterioro. Estimo necesario proceder á limpeza da finca por razóns de salubridade e seguridade. Así mesmo, o edificio presenta elementos de fachada rotos con perigo de desprendemento sobre a vía pública, os cales deberán ser retirados e/ou asegurados, basicamente, vidros das galerías e bufardas e elementos da cuberta en balance, todo elo, segundo o establecido na LOUG, art.199…” Estimo un prazo de execución de 15 días para realizar os traballos descritos.3. En data de 29 de xaneiro de 2015 emítese informe xurídico ao respecto obrante no expediente.4. En base ao anterior, en data de 29 de xaneiro de 2015 dítase resolución de alcaldía nº 37/2015 de incoación de expediente administrativo relativo á orde de execución para a realización de obras por razón de seguridade e hixiene a executar por dona Wenceslada Emilia Angeles Perez de Landazabal Traicovich, concedendo un prazo de audiencia á interesada de 10 días hábiles aos efectos de formular as alegacións e aportar a documentación que se estime oportuna.5. Consta certificado de secretaria indicando que non se formularon alegacións ao respecto.6. Mediante resolución de alcaldía nº 105/2015 de 10 de marzo, e en base ao anteriormente exposto, de conformidade co disposto l artigo 199 da Lei 9/2002 de 30 de decembro de ordenación urbanística e protección do medio rural de Galicia e concordantes do Regulamento de Disciplina Urbanística de Galicia, ordénase o seguinte: “(…) Primeiro.- Ordenar a dona Wenceslada Emilia Angeles Perez de Landazabal Traicovich que no prazo improrrogable de 15 días proceda a executar obras por razón de seguridade e hixiene consistentes: en limpeza da finca (chea de maleza e silvas) e retirada ou aseguramento dos elementos da fachada que están rotos con perigo de desprendemento sobre a vía pública (vidros das galerías e bufardas e elementos da cuberta en balance) en inmoble situado na rúa Santa Catalina, nº 36, Buño (Malpica de Bergantiños). Segundo: Notificar o presente acordo á interesada, coa advertencia de que no caso de incumprimento da orde de execución de obras, a Administración Municipal procederá á execución subsidiaria dela ou a súa execución forzosa mediante a imposición de multas coercitivas de 300 a 6000 €, reiterables ata lograr a execución das obras ordenadas”. 7. Segundo informe da Policía Local de data de 13.04.2015, non se procedeu a dar cumprimento á orde de execución dada mediante resolución de alcaldía nº 105/2015 de 10 de marzo.8. En data de 20 de abril de 2015 o señor Alcalde procede a ditar resolución nº 177/2015 en virtude da cal acorda: “PRIMERO.- Impoñer a dona Socorro Abelenda Rodríguez unha multa coercitiva en contía de 300 euros polo incumprimento da orde de execución ditada mediante resolución de alcaldía nº 105/2015 de 10 de marzo. SEGUNDO.- Advertir ao interesado que no caso de que siga desobedecendo a orde de execución indicada, procederase a reiterar mensualmente a multa coercitiva imposta e incrementada na súa contía ata lograr o cumprimento da referida resolución nº 105/2015.” 9. Efectuada notificación da anterior resolución de forma edictal conforme ao preceptuado no artigo 59 da Lei 30/1992 de 26 de novembro (BOP nº 95 de 22 de maio de 2015 e taboleiro de edictos do Concello de Barcelona segundo dilixencia estendida ao efecto de 2 de xuño de 2015), o 13 de febreiro de 2017 emítese novo informe da Policía Local pola que se indica que se comproba que a finca está chea de maleza e a vivenda en estado de abandono tendo os cristais da galería rotos con perigo de desprendemento á vía pública, achegando fotografías. FUNDAMENTACIÓN XURÍDICA Logo de ver que segundo o disposto no artigo 136 apartados 4 e 5 da Lei do Solo de Galicia 2/2016 de 10 de febreiro, en caso de incumprimento da orde de execución, a Administración Municipal procederá a súa execución forzosa mediante a procederá á execución subsidiaria dela a imposición de multas coercitivas de 1000 a 10.000 €, reiterables trimestralmente ata lograr la execución do ordenado ou acudir directamente á execución subsidiaria para conseguir o cumprimento do ordenado. Logo de ver que segundo o disposto no artigo 336 do Decreto 143/2016 de 22 de setembro “1. As órdenes de execución son executivas dende o momento en que se ditan. Efectuada a advertencia previa e transcorrido o prazo de exeución voluntaria, no caso de persistir o incumprimento da orde de execución, a Administración municipal procederá á execución forzosa, respetando o principio de proporcionalidade, mediante execución subsidiaria ou mediante a imposición de multas coercitivas de 1.000 a 10.000 euros, reiterables trimestralmente, sin que en ningún caso poidan n superar individualmente ou no seu conxunto o 75 % do coste de reposición da edificación ou dunha nova construcción con características similares, excluido o valor do solo.” Considerando que á vista dos pronunciamentos xudiciais emitidos respecto á normativa aplicable á hora de impoñer unha multa coercitiva ( TSXG sentenza número 852/2007 d 25 de outubro e sentenza nº 1129/2009 de 5 de novembro do TSXG, que conclúen que se deberá ter en conta a normativa vixente no momento en que se impón, toda vez que se trata dun novo acto administrativo, aínda que no apercibimento se fixera constar a contía anterior) e respecto a normativa aplicable en cuestións de competencia e procedmento en expedientes non sancionadores ( caso que nos ocupa) setencia nº 273/2009 de 12 de marzo do TSXG, que entende que os acordos de execución subsidiaria e as multas coercitivas son novos actos adminsitrativos que deben ser dictados pola administración competente e con arranxo ao procedemento establecido pola normativa vixente no momento da súa emisión. Considerando que a competencia para a emisión do presente acto está atribuída a esta Alcaldía, conforme ao establecido no artigo 21.1 s) da Lei 7/85, Regulamentadora das Bases do Réxime Local. Atendendo ao exposto e a que se persiste no incumprimento por parte da interesada da orde de execución dada co perigo para a seguridade e salubridade o estado actual da finca supón; ante os requirimentos a tal fin efectuados pola Valedora do Pobo requirindo información da actuación municipal ante as queixas formuladas ante dito organismo, e tendo en conta que dado que as notificacións dos actos administrativos do presente expediente se están a facer de forma edictal, por descoñecemento do domicilio da interesada, resultando pouco práctico e ou ineficaz proceder á imposición dunha nova multa coercitiva, De conformidade co exposto, RESOLVO: PRIMEIRO: Executar subsidiariamente a orde de execución que por razóns de seguridade e hixiene foi ditada mediante resolución de alcaldía nº 105/2015 de 10 de marzode 2015 ( consistente en limpeza da finca (chea de maleza e silvas) e retirada ou aseguramento dos elementos da fachada que están rotos con perigo de desprendemento sobre a vía pública (vidros das galerías e bufardas e elementos da cuberta en balance) en inmoble situado na rúa Santa Catalina, nº 36, Buño (Malpica de Bergantiños). SEGUNDO: Notificar a dona Wenceslada Emilia Angeles Perez de Landazabal Traicovich que a execución subsidiaria da orde de execución descrita no punto primeiro terá lugar no mes de maio de 2017, na data concreta que se fixe por decreto da Alcaldía que a tal fin se dite ( data que dependerá da autorización expresa da interesada para a entrada en domicilio ou no seu caso, da data de recepción da oportuna autorización xudicial de entrada en domicilio puidendo variar polo citado motivo). Os gastos derivados da execución correrán a cargo da interesada, incluído o traslado de bens e/ou animais que, no seu caso, se atopasen na citada finca, así como o seu depósito ou guarda, non responsabilizándose en ningún caso o concello das perdas/danos a tal fin producidos. Advertir á propietaria, que de non manifestar expresamente por escrito e no prazo de 3 días hábiles -a contar a partir do seguinte á publicación da presente resolución no Boletín Oficial do Estado- que se autoriza ao Concello para a entrada no domicilio (rúa Santa Catalina, nº 36, Buño -Malpica de Bergantiños), por parte do Concello se entenderá que se está a denegar a entrada en domicilio, aos efectos de solicitarse polo Concello a oportuna autorización xudicial que permita executar a orde de execución ditada. Potestativmente publíquese a presente resolución no BOP da Coruña. TERCEIRO.- Dar conta no seu momento á Policía Municipal, á empresa que se contrate para a execución dos citados traballos, a fin de que teñan previstos os elementos personais e materiais necesarios para levar a cabo o ordenado e vixiar a súa correcta execución, así como á Intervención do Concello aos efectos de que se efectúen as liquidación provisionais que resulten oportunas.” RECURSOS: Este acordo pon fin á vía administrativa. Contra el pode interpoñer un recurso potestativo de reposición ante o señor Alcalde no prazo dun mes a contar dende o día seguinte ao da data da súa notificación (artigo 124.1 da Lei 39/2015, de 1 de outubro, do Procedemento Administrativo Común). O recurso potestativo de reposición terá que resolverse e notificarse no prazo dun mes; porén, entenderase desestimado se transcorre este prazo sen que se lle notifique a resolución expresa (artigos 124.2 e 24.1 da dita Lei 39/2015). Tamén poderá impugnar este acordo alternativamente mediante a interposición dun recurso contencioso-administrativo ante o órgano competente da xurisdición contenciosa-administrativa, no prazo de dous meses contados dende o día seguinte ao da súa notificación (artigos 8.1 e 46.1 da Lei 29/1998, de 13 de xullo, reguladora da xurisdición contencioso-administrativa). Contra a resolución do recurso de reposición poderá interpoñer un recurso contencioso administrativo ante o órgano competente da xurisdición contenciosa-administrativa no prazo de dous meses, se a resolución fose expresa, ou no de seis meses se non o fose. Este prazo computarase dende o día seguinte ao do que se notifique a resolución expresa do recurso potestativo de reposición ou dende o día en que deba entenderse presuntamente desestimado (artigo 46.1 e 4 da dita Lei 29/1998). Non obstante, poderá utilizar calquera outro recurso que estime conveniente. Malpica de Bergantiños O alcalde Eduardo José Parga Veiga